Oikeusministeriö								1(2)
PL 25
00023 VALTIONEUVOSTO							27.8.2004   H/24

LAUSUNTO

Asia: Lausunto öljypäästömaksutyöryhmän mietinnöstä

Viitaten lausuntopyyntöönne 8.6.2004, OM 20/41/2003 ja OM021:00/2003 koskien otsikossa mainittua mietintöä toteaa Suomen Varustamoyhdistys ry, jäsenvarustamoitaan kuultuaan kunnioittaen seuraavaa:

Yleistä:

Esityksessä ehdotetaan alusjätelakia muutettavaksi siten, että siihen lisättäisiin uusi 2 a luku öljypäästömaksusta. Öljypäästömaksu määrättäisiin hallinnollisena seuraamuksena öljyn tai öljypitoisen seoksen päästökiellon rikkomisesta sisäisillä aluevesillä, aluemerellä tai Suomen talousvyöhykkeellä. Määrältään ja vaikutuksiltaan vähäisestä päästöstä maksua ei määrättäisi. Maksu määrättäisiin aluksen omistajalle tai laivanisännälle, ja sen suuruus määräytyisi taulukon mukaan päästön määrän ja aluksen koon perusteella. Öljypäästömaksun määräisi rajavartiolaitos.

Lausunto:

Suomen Varustamoelinkeino tuntee vastuunsa merien tilasta. Se on osallistunut aktiivisesti  mm. Itämeren suojeluun ja sen kehittämiseen sekä hallinnon asettamissa työryhmissä että omilla vapaaehtoisilla toimenpiteillään asentaen aluksilleen jatkuvasti ympäristöystävällisempiä laitteita tekniikan niin salliessa ja kehittänyt edelleen merta suojelevia käytäntöjä. Toimenpiteet ovat usein ylittäneet huomattavasti kansainväliset ja kansalliset vaatimukset.

Toivomme, että nyt lausunnolla oleva öljymaksutyöryhmän mietinnössä esitetty lainsäädäntö toteutuessaan johtaa osaltaan tilanteen paranemiseen Itämeren merellisen ympäristön saastumisen osalta.

Suomen Varustamoyhdistys ry:llä ei ole huomautettavaa mietintöön. 

Kunnioittaen

Suomen Varustamoyhdistys ry

Mika Nykänen